форматът на образците на здравни сертификати за въвеждане в Съюза на еднокопитни животни и на сперма, яйцеклетки и ембриони от еднокопитни животни следва да се основава на стандартните образци на ветеринарни сертификати, установени в приложение I към Решение 2007/240/ЕО на Комисията (22).
 (20)
 Следва да се предвидят разпоредби, за да се определят в съответствие с член 19, буква в) от Директива 2009/156/ЕИО условията за преобразуване на временното въвеждане в постоянно въвеждане, включително разпоредби относно необходимата информация в TRACES и обмена на общия входен ветеринарен документ (ОВВД), фигуриращ в приложение I към Регламент (ЕО) No 282/2004 на Комисията (23).
 (21)
 В приложение към настоящия регламент следва да бъдат установени специални ветеринарно-санитарни условия за повторното въвеждане на регистрирани коне след временен износ за трети държави за участие в надбягвания, спортни състезания и културни прояви, както и съответните образци на сертификати.
 (22)
 В Решение 93/444/ЕИО на Комисията (24) се съдържа определение за „изходна точка“ и изискване, inter alia, животните, предназначени за износ към трета държава и намиращи се на път към изходната точка, да бъдат придружени от здравен сертификат, приложим най-малко към търговията с животни за клане от съответния вид. В решението също така се съдържа изискване компетентният орган на мястото на изпращане да уведоми изходната точка за планираното движение на животни. Необходимо е да се уточни, че за да се гарантира проследимостта, изходната точка следва да бъде граничен инспекционен пункт, а здравният сертификат, посочен в член 2, параграф 1 от Решение 93/444/ЕИО, следва да бъде здравният сертификат, установен в приложение III към Директива 2009/156/ЕО, както и за регистрирани коне, предназначени за временен износ.
 (23)
 От съображение за правна сигурност Решения на Комисията 92/260/ЕИО (25), 93/195/ЕИО (26), 93/196/ЕИО (27), 93/197/ЕИО (28), 94/699/ЕО (29), 95/329/ЕО, 2003/13/ЕО (30), 2004/177/ЕО (31), 2004/211/ЕО, 2010/57/ЕО (32) и 2010/471/ЕС (33) следва да бъдат отменени.
 (24)
 За да се даде възможност на стопанските субекти да се адаптират към новите правила, определени в настоящия регламент, е целесъобразно да се предвиди преходен период, през който държавите членки могат да разрешават въвеждането в Съюза на еднокопитни и на сперма, яйцеклетки и ембриони от еднокопитни животни, които отговарят на условията, определени в образците на здравни сертификати, приложими преди датата на влизане в сила на настоящия регламент.
 (25)
 Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
 ПРИЕ НАСТОЯЩИЯ РЕГЛАМЕНТ:
 РАЗДЕЛ 1
 Предмет, обхват и определения
 Член 1
 Предмет и обхват
 С настоящия регламент се създава списък на трети държави или части от територията на трети държави, от които е разрешено въвеждането в Съюза на пратки с еднокопитни животни и на сперма, яйцеклетки и ембриони от тях.
 С регламента също така се определят изискванията за здравето на животните и за ветеринарното сертифициране, приложими за такива пратки.
 Член 2
 Определения
 За целите на настоящия регламент се прилагат следните определения:
 а)
 „регионализация“
 означава официално признаване на част от територията на трета държава с точно определени географски граници, в която има субпопулация на еднокопитни животни с ясен здравен статус по отношение на една или повече конкретни болести и